DEUTERONOMA 21:7 SSO61SO - Ba tla bolela, ba re: - Bible Search
7Ba tla bolela, ba re: matsoho a rona ha a ka a tsholla madi ana, le mahlo a rona ha a ka a bona letho. Setifikheiti sa thulaganyo tlhabololo ya go sa le gale ya bana (ECD) _ South African Government
Setifikheiti sa thulaganyo tlhabololo ya go sa le gale ya bana (ECD)
Se o tshwanetseng go se dira
Ka ga go dira kopo ya setifikheiti sa thulaganyo tlhabololo ya go sa le gale ya bana (ECD)
O ka dira kopo ya setifikheiti sa thulaganyo ya ECD kwa kantorong e e gaufi nao ya Lefapha la Tlhabololo ya Loago kgotsa kantoro ya Mmasepala.
Kopo ya gago e tla rebolelwa paka e e sa feteng dingwaga tse tlhano.
Gore kopo ya gago e tsewe tsia, thulaganyo ya ECD e tshwanetse go bo e ikobela meono le maemo a a latelang:
E tlamela ka ditšhono tse di maleba tsa kgolo
E kobile go thusa bana go fitlhelela bokgoni jwa bona
Tlhokomela bana ka mokgwa o o lolameng le go ba tlamela ka tshegetso le tshireletso
Netefatsa tlhabololo ya maitsholo a a siameng a loago
Tlotla le go babalela setso, mowa, seriti, botho le puo ya ngwana mongwe le mongwe, le
Fitlhelela ditlhoko tsa tlhabololo ya maikutlo, tlhaloganyo, ditemosi, semowa, loago, tlhaeletsano tsa ngwana mongwe le mongwe
O tshwanetse go:
bo o na le thutego ya ECD, dinonofo, katiso
bo o na le bonnye dingwaga tse tharo o dira mo lekaleng la tlhabololo ya go sa le gale ya bana
Ela tlhoko: Go bona matlole a dithulaganyo tsa ECD, o tshwanetse go ikobela meono le maemo a a beilweng a bosetšhaba. Thebolo ya matlole e tsewa tsia thata mo mafelong a malapa a a tlhokang bokgoni jwa go tlamela ka bonno jo bo siameng, dijo le ditlhokwa tse dingwe tsa motheo mo matshelong a bana.
Dira kopo ya kwadiso ya thulaganyo ya ECD kwa kantorong e e gaufi nao ya Lefapha la Tlhabololo ya Loago kgotsa kantoro ya Mmasepala kwa o tla newang Foromo ya 16 gore o e tlatse.
Kopo ya gago e tshwanetse go bo e na le tse di latelang:
leina le nomoroitshupo ya gago
aterese ya gago ya bonno le ya poso
dintlha tsa thulaganyo ya ECD
badiri ba ba tla rwalang maikarabelo a thulaganyo ya ECD
kgololo e e rebotsweng ke Lefapha la Bosiamisi le Tlhabololo ya Molaotheo go netefatsa gore leina la gago le a badiri ga a tlhagelele mo Karolo B ya Bukakwadiso ya Bosetšhaba ya Tshireletso ya Bana kgotsa Bukakwadiso ya Bosetšhaba ya Batlolamolao ba tsa Thobalano
dithutego, dinonofo le maitemogelo a gago
Fa kopo ya gago e sena go dumelelwa, o tla rebolelwa setifikheiti sa kwadiso kgotsa kwadiso e e nang le mabaka kgotsa ntšhwafatso ya kwadiso.
Tlhatlhobo e e tswelelang ka batlhankedi go tswa go Lefapha la Tlhabololo ya Loago le mmasepala kwa lefelong la gago.
Go ka tsaya dikgwedi tse tharo gore o rebolelwe Setifikheiti sa Kwadiso
Tirelo e ke mahala.
Foromo 16 e bonwa kwa kantorong e e gaufi nao ya Lefapha la Tlhabololo ya Loago kgotsa kantoro ya Mmasepala.